ТУКАЙГА
(үзем язган шигырь)
Йөз утыз җиде ел элек
Тукай дөньяга килгән.
Газап-михнәт чигүләр,
Әйтегезче, кем белгән?

Кечкенәдән ятим калып,
Күргән тормыш ачысын.
Сабый күңеленә шигърият
Салган бәхет ачкычын.

“Туган телем, халкым!”- диеп,
Борчылган ул, кайгырган.
Шигырьләрендә  дә моң-зар,
Сүнмәс  ялкын  кабызган.

Дан җырлый бөтен дөнья
Һәр ел аны искә алып.
Тукай яши күңелләрдә
Горурлык һәм шатлык булып.

